Kawasaki KX450F

Kawasaki KX 450F on vedelikjahutusega 449cc mootoriga Kawasaki poolt valmistatud neljataktiline krossimootorratas. Alates 2007. aastast on see saadaval ka enduroversioonis KLX450R, millele on lisatud mugavusi, mis muudavad selle enduro- võistlusteks ja üldiselt madalama kiirusega sõitmiseks paremaks kui tema motokrossi(KX450F) vastand. Toodud mugavused on suurem kütusepaak, 18 tolline tagaratas, esituli ja elektriline käivitus ning ümbertuunitud mootor, millel on vähem kilovatte, mis hõlbustab sõitu madalamatel kiirustel. Erinevalt Kawasaki KX250F-st ei arendatud KX450F-i koostöös Suzuki Motor Co.-ga ja see erines oluliselt Suzuki 450cc(RM-Z450) pakkumisest. KX450F esimene aasta oli 2005, kuid Jaapani MX-hooajal juhtus masinal katastroofiline raami purunemine. Selle tulemusena lükati 2005. aasta jaemüügiversiooni plaanid edasi ja KX450F debüteeris enamikul turgudel 2006. aasta mudelina. Esialgsed arvamused KX450F kohta olid pigem leebed, viidates positiivsele tagasisidele mootori võimsuse osas, kuid ratta vedrustus ja üldine geomeetria ei olnud rahuldavad. Testijad märkisid erandiks ka 4-käigulise käigukasti, kuna Kawasaki otsustas erineda üldisest standardist, jättes viienda käigu lisamata. Vaatamata nendele tajutavatele puudustele võitis 2006. aasta Kawasaki KX450F nii AMA World Supercross GP tiitli kui ka BooKoo Arenacrossi tiitli. 2007. aastal sai KX450F mitmeid väiksemaid mootori ja raami täiustusi, kuid kõige tähelepanuväärsem uuendus oli 5-käiguline käigukast. Käigukast sai veidi pikema 1. käigu, samas teine kuni neljas jäi samaks ja viies lisandus. Järgmine suurem uuendus on 2009. aastal, kui Kawasaki võttis kasutusele kütuse sissepritse . Testijad kiitsid uute pihustite kaasatoodud suurema jõu üle ja järgnevatel aastatel levis tehnoloogia üle KX-i kogu mudelivaliku. 2012. aastal tehti mitmeid olulisi muudatusi. KX450F sai täiesti uue raami, olulised mootorimuudatused ja uue elektroonikakomplekti, mis sisaldas kohapealt kiirendamise abi(Launch Control). Launch Control eesmärk on vältida tagaratta kasutut libisemist ja pöörlemist kohapealt kiirendamisel ja lülitub automaatselt välja, kui sisse pannakse kolmas käik. See aktiveeritakse, hoides all lülitit, kuni märgutuli süttib roheliseks, misjärel muudab ratta juhtaju kiirendustegureid. Kawasaki on algusest peale (ohutuse huvides) jätkuvalt rõhutanud, et see süsteem pole veojõukontroll, vaid ainulaadne süsteem. Need hilisemad mudelid võimaldavad juhtaju ulatuslikult kohandada, kasutades Kawasaki enda tarkvarasüsteemi, aga ka digitaalse kütusesissepritse (DFI) ühendussüsteemi. DFI-liitmikud võimaldavad viivitamatult teha juhtajus rajaäärseid muudatusi plug-and-play-mooduli lihtsa vahetamisega. Kawasaki pakub kolme moodulit: roheline (standardne), valge (pehme pinnas) ja must (kõva pinnas). 2013. Aastal vahetati eesmised vedruamordid õhuamortideks. 2016. aasta KX450F on 2015. aasta uus ümberkujundus, mis lisab olulised muudatused mootoris, raamis ja keres ning gaasihoovastikus. 2019. aastal kaotas Kawasaki nimest F tähe. 2019. aasta KX450 on täiesti uus disain, mis sisaldab elektristarteriga käivitust ja eemaldab käivitusvända(kick starter). Eesmised õhuamordid vahetati tagasi vedruamortideks. "Best Enduro Bike: Kawasaki KLX450R". Cycle World. Vaadatud 1. veebruaril 2019. "2009 Kawasaki KLX450R Web Test - Dirt Rider Magazine".